ปริมาณค่าฝุ่นละออง PM 2.5 ทรงตัวในทุกพื้นที่จากมาตรการต่างๆ ที่ดำเนินการ ยกเว้นยังเกินมาตรฐานเล็กน้อยในระดับสีส้ม 6 พื้นที่
กรุงเทพมหานครและปริมณฑล ปริมาณค่าฝุ่นละออง PM 2.5 ทรงตัวในทุกพื้นที่จากมาตรการต่างๆ ที่ดำเนินการ ยกเว้นยังเกินมาตรฐานเล็กน้อยในระดับสีส้ม 6 พื้นที่ คาดพรุ่งนี้ฝุ่นมีแนวโน้มเพิ่มขึ้นสถานีตรวจวัดคุณภาพอากาศ กรมควบคุมมลพิษ (คพ.) ตรวจวัดสถานการณ์ค่าฝุ่นละอองขนาดเล็ก PM2.5 พื้นที่กรุงเทพมหานครและปริมณฑลช่วงเย็นวันนี้ 2 กุมภาพันธ์ 2562 ภาพรวมคุณภาพอากาศอยู่ในระดับดีถึงเริ่มมีผลกระทบต่อสุขภาพ โดยสารมลพิษทางอากาศที่ตรวจพบเกินมาตรฐาน คือ ฝุ่นละอองขนาดไม่เกิน 2.5 ไมครอน (PM2.5) ตรวจพบค่าเฉลี่ยระหว่าง 27 - 54 ไมโครกรัมต่อลูกบาศก์เมตร ซึ่งปริมาณฝุ่นละอองทรงในทุกพื้นที่จากช่วงบ่ายวันนี้ เนื่องจากอากาศลอยตัวได้ดีขึ้นและจากมาตรการลดฝุ่นละอองของหน่วยงานต่างๆ อย่างเข้มข้น ซึ่งจะช่วยให้ปริมาณฝุ่นละอองสะสมลดลงได้ ยกเว้นบางพื้นที่ยังเกินมาตรฐานอยู่ในระดับสีส้มเริ่มมีผลกระทบต่อสุขภาพอยู่บริเวณริมถนนกาญจนาภิเษก เขตบางขุนเทียน , ริมถนนพระราม 3 - เจริญกรุง เขตบางคอแหลม , ริมถนนลาดพร้าว ซ.ลาดพร้าว 95 เขตวังทองหลาง , ริมถนนจรัญสนิทวงศ์ เขตบางพลัด , ต.อ้อมน้อย อ.กระทุ่มแบน จ.สมุทรสาคร และริมถนนพหลโยธิน เขตบางเขน ทั้งนี้คาดการณ์วันพรุ่งนี้ 3 กุมภาพันธ์ 2562 จากโมเดลคาดการณ์ปริมาณฝุ่น PM 2.5 ของ คพ. ปริมาณ PM 2.5 มีแนวโน้มเพิ่มขึ้น ประกอบกับจากสภาพอุตุนิยมวิทยาที่มีลมพัดอ่อน แต่จากความร่วมมือของหน่วยงานต่างๆ ที่ได้ดำเนินมาตรการในการบรรเทาสถานการณ์อย่างเข้มข้นและต่อเนื่อง อาจส่งผลให้ปริมาณฝุ่นละอองลดลงได้ทั้งนี้ คพ. และหน่วยงานที่เกี่ยวข้องได้ดำเนินมาตรการแก้ปัญฝุ่นละออง PM 2.5 อย่างต่อเนื่องด้วยมาตรการเร่งด่วน ทั้งตั้งจุดตรวจวัดควันดำบริเวณจังหวัดรอยต่อบนถนนสายหลักและสายรองทุกเส้นทางที่มีรถบรรทุกและรถโดยสารมุ่งหน้าเข้ากรุงเทพมหานคร เพื่อควบคุมรถที่มีค่าควันดำเกินมาตรฐานจากต่างจังหวัดไม่ให้เข้าสู่กรุงเทพมหานคร และดำเนินการต่อเนื่องทุกวัน หากพบรถที่มีค่าควันดำเกินร้อยละ 45 ที่กฎหมายกำหนดดำเนินการเปรียบเทียบปรับ 5,000 บาท และพ่นห้ามใช้ทันที  กวาดล้างถนนอย่างต่อเนื่องทุกเขตทุกวัน และฉีดพ่นละอองน้ำเพิ่มเติมที่เขตธนบุรีและเขตภาษีเจริญ  กรุงเทพมหานครร่วมกับโรงเรียนการบินกรุงเทพมหานคร นำเครื่องบินเล็กโปรยละอองน้ำ บริเวณถนนพระราม 2 เขตบางขุนเทียน  จัดหน่วยแพทย์เคลื่อนที่ออกบริการตรวจสุขภาพและให้คำแนะนำในการป้องกัน PM2.5 ให้ประชาชนฟรี  กองทัพอากาศ สนับสนุนเครื่องบิน BT-67 บินโปรยน้ำบริเวณเขตจตุจักรและแนวถนนสุขสวัสดิ์ ส่วนกรมฝนหลวงและการบินเกษตร ได้ขึ้นบินปฏิบัติการ 2 ชุด ที่หน่วยปฏิบัติการนครสวรรค์และระยองสำหรับประชาชนสามารถติดตามสถานการณ์คุณภาพอากาศแบบ Realtime ได้ทางแอปพลิเคชันและเว็ปไซต์ air4thai และสถานการณ์คุณภาพอากาศจากสถานีตรวจวัดของกรุงเทพมหานคร bangkokairquality.com